Imam vil stoppe strid | TV2 ØSTJYLLAND
Imam vil stoppe strid
Århusiansk imam vil have muslimer på banen for at opbløde konflikten i kølvandet på Muhammed-tegningerne.
02. feb 2006, kl. 17:47
Ømer Kara, som er formand for Tyrkisk Kulturforening i Viby ved Århus mener, at mere moderate muslimer må på banen for at opbløde konflikten i kølvandet på Muhammed-tegningerne.
- Vi er skuffede over tegningerne, men nu er en undskyldning kommet. De velkendte imamer skal væk, for Abu Laban har været med til at ødelægge nok. I stedet skal de moderate muslimer rejse til Mellemøsten, siger Ømer Kara.
Foreningen har omkring 70 medlemmer og er dermed for lille til at have sin egen imam.
Fredagsbønnen bliver derfor holdt af nogle af foreningens medlemmer, som fra tid til anden får besked fra de tyrkiske religionsmyndigheder, hvis fredagsbønnen skal omtale indsamlinger eller andre emner.
Der har ikke været krav om at omtale Muhammed-tegningerne i fredagsbønnen, og derfor vil det næppe ske, mener Ømer Kara, der dog fremhæver, at tegningerne er et stort samtaleemne, også i de moderate muslimske kredse. /ritzau/